ZAPISNIK S 9. SJEDNICE ŠKOLSKOG ODBORA OSNOVNE ŠKOLE PRIMORJE

Sjednica je održana 02. rujna 2025. godine u prostorijama Škole s početkom 07:00 sati. Na sjednici su nazočni članovi Školskog odora: Marijana Vrlić, Iva Miljević, Mato Miljević, Toni Franković Žile i Vera Miljević Jelčić. Predsjednica je utvrdila da je na sjednici nazočan dovoljan broj članova (kvorum) za pravovaljano donošenje odluka. Predložila je sljedeći dnevni red:

1. Usvajanje zapisnika sa 7. i 8. (elektroničke) sjednice Školskog odbora
2. Razrješenje član Školskog odbora M. M. (Skup radnika)
3. Sporazumni raskid Ugovora o radu ravnateljici I. V. te imenovanje v. d. ravnatelja OŠ Primorje Smokovljani
4. Razno

Ad 1 Usvojeni su zapisnici sa 7. i 8. sjednice Školskog odbora.

Ad 2 Na temelju pisanog Zahtjeva za razrješenje članstva u Školskom odboru od 20. 08. 2025. razriješena je članica M. M. (Skup radnika). Školski odbor nalaže da Skup radnika žurno izabere novog člana iz svojih redova.

Ad 3 Na temelju Zahtjeva za sporazumnim raskidom Ugovora o radu od 13. 08. 2025. i Požurnice od 18. 08. 2025. Školski odbor je donio odluku da se udovolji zahtjevu ravnateljice I. V. te s istom Škola sklopi Sporazum o prestanku Ugovora o radu u pisanom obliku te da se istoj aktivira Ugovor o radu na radnom mjestu učiteljice matematike koji je bio na mirovanju.

Školski odbor je, uz usmeni telefonski pristanak, imenovao vjeroučitelja Borisa Šošića, koji trenutno nije u radnom odnosu u Školi, v. d. ravnateljem Osnovne škole Primorje. Školski odbor će s istim sklopiti Ugovor o radu na određeno vrijeme za vrijeme u kojem će obavljati poslove v. d. ravnatelja, točnije do kraja natječajnog postupka za ravnatelja Škole koji će se žurno raspisati.

Ad 4 Školski odbor je donio odluku da se primopredaja dužnosti ravnatelja provede pred tročlanom komisijom koju čine: predsjednik Školskog odbora, zamjenik predsjednika Školskog odbora (kao zamjena za tajnika čije je radno mjesto upražnjeno) i voditelj računovodstva.

Vera Miljević Jelčić je kazala da je uočila da je netko „počistio“ zbornicu i da kao zamjenik ravnatelja o tome nema saznanja i da li je to urađeno izvan radnog vremena Škole.

Sjednica je završila u 07: 30 sati.

Nakon sastavljenog zapisnika isti je usvojen u 07:45 sati.

Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iva Miljević Vera M. Jelčić